Sapala
Sapala (isp. Zapala) – miestas Argentinoje, Neukeno provincijos centrinėje dalyje. 32 tūkst. gyventojų. Miestas įkurtas 1913 m. liepos 12 d. kaip Ferrocarril del Sud geležinkelio stotis. Augo kaip svarbus tranzitinis centras. Geležinkelis dalina miestą į dvi dalis – senąjį prekybinį rajoną ir naują modernų gyvenamųjų namų rajoną. Sapala – svarbus transporto mazgas. Keliai veda į Neukeną, Mendosą, Bariločę, Čilės miestus. Geležinkeliu sujungta su Neukenu. Planuojama pratęsti geležinkelį per Andus į Čilę. Svarbiausia ūkio šaka – cemento pramonė. Netoli miesto yra Laguna Blanca nacionalinis parkas ir slidinėjimo trąsos. Profesor Olsacher minerologijos muziejus.